Jalal Talabani

Jalal Talabani (Kurdish:  ,   12 November 1933 – 3 Oktober 2017) merupakan ahli politik Kurdis. Beliau menjadi Presiden Iraq dari tahun 2005 sehingga 2014. Walaupun Abdul Karim Qasim merupakan sebahagian keturunan Kurdis, namun Talabani menjadi Presiden Iraq pertama bukan dari keturanan Arab.

Talabani merupakan pengasas dan setiausaha agung bagi salah satu parti politik utama Kurdis iaitu Kesatuan Patriotik Kurdistan (PUK). Beliau juga merupakan ahli tetap Dewan Pemerintahan Iraq Sementara, yang ditubuhkan berikutan penggulingan kerajaan Saddam Hussein dalam tahun 2003. Talabani telah menjadi pendokong hak dan demokrasi Kurdish di Iraq selama lebih dari 50 tahun.

Selain bahasa Kurdi, Talabani juga fasih berbahasa Arab, Parsi dan Inggeris. Beliau turut menjadi ahli Sosialis Antarabangsa.XXIII Congress of the Socialist International, Athens.  SPEECH OF H.E. JALAL TALABANI, PRESIDENT OF THE REPUBLIC OF IRAQ, 2008.

Pada 18 Disember 2012, Talabani telah mendapat angin ahmar. Satu kenyataan dari laman web rasmi Presiden menyatakan bahawa beliau sedang dirawat akibat arteri tersekat. Pada 20 Disember, keadaan beliau semakin baik dan dibenarkan terbang ke Jerman untuk mendapatkan rawatan.

Pada 3 Oktober 2017, di usia 83 tahun, Talabami telah meninggal dunia akibat pendarahan serebrum sebagai komplikasi dari strok di sebuah hospital di Berlin.Former Iraqi President Talabani dies at 83

Rujukan

Pautan luar

 Kurdistan Regional Government 

Category:Kelahiran 1933
Category:Kematian 2017
Category:Presiden Iraq